[{"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "Viktimoj de devigaj steriligoj en Peruo dau\u0306re postulas justecon"}, {"text_idx": "#000005", "text": "Manifestacio Ni estas 2074 kaj multaj pli [hispane: Somos 2074 y muchas ma\u0301s] alvoke al justeco c\u0302e la kazo de devigaj steriligoj, la 17-an de septembro 2020 en Limo, Peruo. Foto de Rosa Villafuentes por DEMUS, uzata lau\u0306 permeso."}, {"text_idx": "#000006", "text": "La 17-an de septembro, la aktivistaj grupoj de viktimoj kolektig\u0302is kun la celo brodi siajn nomojn sur la peruan flagon. Poste, vestitaj en la koloroj rug\u0302a kaj blanka de la nacia flago, ili mars\u0302is g\u0302is la marbordo por manifestacii sur la plag\u0302o \u2013 loko elektita por preventi la disvastig\u0302on de KOVIM-19 \u2013 kaj tiel dau\u0306re denunci la manierojn lau\u0306 kiuj la perua justico turnis sian dorson al ili. La andaj virinoj transmars\u0302is pli ol mil kilometrojn el la montoj por serc\u0302i justecon en la c\u0302efurbo. Malgrau\u0306 la frustrig\u0302o, ili ne rezignas, sed dau\u0306re batalas por atingi justecon por si mem kaj por la miloj da aliaj virinoj suferintaj tian perforton."}, {"text_idx": "#000007", "text": "Kadre de la justica sistemo de Peruo, la kazo estis malfermita antau\u0306 18 jaroj kaj restas sen kondamno. Fronte al c\u0302i tiu situacio, kvin el la viktimoj apelaciis al la internacia justico. Ilia plendo kontrau\u0306 la perua s\u0302tato estis akceptita de Unuig\u0302intaj Nacioj en ties Komitato pri forigo de c\u0302iu formo de diskriminacio kontrau\u0306 virinoj [angle: Committee on the Elimination of Discrimination Against Women, CEDAW] fine de septembro de 2020. Peruo estas nun procesata internacie pro c\u0302i tiuj praktikoj, kiuj malobservis la korpojn de indig\u0302enaj virinoj kadre de la efektivigo de publikaj politikoj sen respekto al homaj rajtoj."}, {"text_idx": "#000008", "text": "Manifestacio Ni estas 2074 kaj multaj pli alvoke al justeco c\u0302e la kazo de devigaj steriligoj, la 17-an de septembro 2020 en Limo, Peruo. Foto de Rosa Villafuentes por DEMUS, uzata lau\u0306 permeso."}, {"text_idx": "#000009", "text": "Kiam virinoj malsukcesas atingi justecon en sia lando, tio denove viktimigas ilin kaj dau\u0306rigas senpunecon rilate al malobservo de homaj rajtoj. C\u0302i tiu kazo pri devigaj steriligoj estas klara ekzemplo kiu pridubas la progreson de demokratio kaj transira justico [angle: transitional justice]. Krome estas neakcepteble, ke sekvas tiujn sisteme perfortajn agojn justicaj procesoj malrespektaj al internaciaj interkonsentoj subskribitaj de Peruo. Tial en lando kiel Peruo, kie respekto al homaj rajtoj ne estas garantiita, kie torturo fare de la s\u0302tato kaj virinmurdo estas urg\u0302aj problemoj, kaj kie civitana protesto estas krimigata, viktimoj trovas malmultajn manierojn postuli justecon en la nacia sistemo."}, {"text_idx": "#000017", "text": "La devigaj steriligoj de Peruo kaj la funkciigo de la justica procezo dum la lastaj du jardekoj montras ke la perua s\u0302tato estas duobla kulpulo pri la malobservo de homaj rajtoj: unuflanke pro la krimo al la korpo kaj al la vivo de la virinoj operaciitaj malvole, kaj aliflanke pro nealportado de justeco al la civitaninoj. G\u0302iaj viktimoj, kolektive organizitaj malgrau\u0306 la obstakloj, rezistas kaj postulas justecon, dum ili batalas por garantioj ke tiu c\u0302i maljustaj\u0302o ne ripetig\u0302os."}, {"text_idx": "#000018", "text": "Bildo farita de Rosa Villafuentes por Demus dum la kampanjo Ni estas 2074 kaj multaj pli pri manifestacio por atingi justecon pri la kazo de devigaj steriligoj, organizita la 17-an de septembro de 2020 en Limo, Peruo. Uzata lau\u0306 permeso."}, {"text_idx": "#000022", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000025", "text": "Juna kuiristo en Bakuo transformis sian apartamenton en restoracion"}, {"text_idx": "#000027", "text": "Kiel banglades\u0302aj teolaboristoj povas travivi kun taga salajro de malpli ol du dolaroj?"}, {"text_idx": "#000031", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}]